NARIADENIE KOMISIE (ES) č. 570/2005
zo 14. apríla 2005,
ktorým sa mení a dopĺňa nariadenie (ES) č. 118/2005, pokiaľ ide o stanovenie rozpočtových stropov pre priame platby, ktoré možno poskytnúť v súlade s článkom 71 nariadenia Rady (ES) č. 1782/2003
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1782/2003 z 29. septembra 2003, ktorým sa stanovujú spoločné pravidlá režimov priamej podpory v rámci Spoločnej poľnohospodárskej politiky a ktorým sa zavádzajú určité režimy podpory pre poľnohospodárov a ktorým sa menia a dopĺňajú nariadenia (EHS) č. 2019/93, (ES) č. 1452/2001, (ES) č. 1453/2001, (ES) č. 1454/2001, (ES) č. 1868/94, (ES) č. 1251/1999, (ES) č. 1254/1999, (ES) č. 1673/2000, (EHS) č. 2358/71 a (ES) č. 2529/2001 (1), najmä na jeho článok 71 ods. 2,
keďže:
(1)
Príloha IV k nariadeniu (ES) č. 118/2005, ktorým sa mení a dopĺňa príloha VIII k nariadeniu Rady (ES) č. 1782/2003 a ktorým sa stanovujú rozpočtové stropy pre čiastočné alebo nepovinné uplatňovanie režimu jednotnej platby a ročné finančné rámce pre systém jednotnej platby na plochu, stanovené v uvedenom nariadení, ustanovuje na kalendárny rok 2005 rozpočtové stropy pre priame platby, ktoré možno poskytnúť v súlade s ustanoveniami článku 71 nariadenia (ES) č. 1782/2003.
(2)
Francúzsko v rámci výpočtu nárokov na jednotnú platbu nedávno zistilo, že existuje nezanedbateľná odchýlka medzi finančným výsledkom použitia individuálnych fyzických údajov, ktoré prislúchajú rôznym priamym platbám počas referenčného obdobia, ktoré sú základom na určenie referenčných súm a údajmi, ktoré Francúzsko nahlásilo a ktoré boli použité pre stanovenie rozpočtových stropov platných pre rôzne priame platby v nariadení (ES) č. 118/2005.
(3)
Je potrebné zmeniť a doplniť rozpočtové stropy, ktoré sa uplatňujú vo Francúzsku na rok 2005, pre priame platby stanovené nariadením (ES) č. 118/2005.
(4)
V dôsledku toho je potrebné zmeniť a doplniť nariadenie (ES) č. 118/2005.
(5)
Opatrenia uvedené v tomto nariadení sú v súlade so stanoviskom Riadiaceho výboru pre priame platby,
PRIJALA TOTO NARIADENIE:
Článok 1
Príloha IV k nariadeniu (ES) č. 118/2005 sa nahrádza prílohou k tomuto nariadeniu.
Článok 2
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 14. apríla 2005